„Pacientul 17” se numește Nelu Lupu. A fost comisar șef și fost adjunct al Poliției Capitalei și a fost „retras” de Petre Tobă, în urma unui scandal. După acel incident, Nelu Lupu a fost trecut în rezervă și a devenit colaborator al ADP Sector 4.

Jurnalist.ro, care a dezvăluit identitatea „Pacientului 17”, a aflat și că omul a mințit cu nerușinare legat de istoricul deplasărilor sale.

Internat pe 5 martie la Spitalul de Urgenta "Dimitrie Gerota" din Bucuresti, avand o simptomatologie total diferita fata de definitia de caz pentru pacientii infectati cu noul coronavirus, bărbatul a susținut, în mod fals, că nu a călătorit recent în niciun stat din zonele considerate cu risc maxim.

La cateva zile dupa internare, pacientul a dezvoltat o simptomatologie pulmonara foarte agresiva, fapt ce i-a determinat pe medicii care il aveau in observatie sa solicite, luni, efectuarea testului pentru COVID - 19. În urma confirmării pozitive cu coronavirus, s-a descoperit și că pacientul fusese în Israel.